Magnus Kjøller, som er hovedinvestor i Aalborg Ishockey, kan glæde sig over et stort overskud i sine selskaber.

Den 27-årige internet-iværksætter, Magnus Kjøller, som netop har opkøbt det tidligere AaB Ishockey - kommende Aalborg Ishockey - kan netop nu præsentere et gigantoverskud. Magnus Kjøller står bag en række internetselskaber, heriblandt CM Network A/S, som har givet et resultat på 30,8 millioner kroner før skat. Det er en markant stigning i forhold til overskuddet i 2010, hvor resultatet "blot" var på seks millioner kroner. Det gode resultat kommer selvom Magnus Kjøllers selskaber har investeret knap 10 millioner kroner i nye koncepter, opkøbt selskaber og etableret sig i nye lande. Derudover er medarbejderstaben endda også fordoblet.